Последице инвазије Монгола су биле огромне. Око половине становника Русије је погинуло у нападу. Највећи културни центри су били потпуно уништени. Градови попут Кијева и Владимира се никада нису опоравили од разарања. Избеглице које су напустиле јужну Русију су углавном населиле подручје између Волге и Оке. То је регион који је представљао језгро средњовековне Русије. Нови градови попут Москве, Твера и Нижњег Новгорода су почели да се међусобно боре за превласт. Без обзира на победу Руса у Куликовској бици 1380. руске територије су остале под монголском влашћу све до 1480.